Το ποινικό δίκαιο των μεταμοσχεύσεων - Η απαγόρευση οικονομικού ανταλλάγματος και το φαινόμενο της εμπορίας ανθρώπινων οργάνων
Creators: name: Πέιου, Γαρυφαλλιά Παντελή
Publisher: name: Aristotle University of Thessaloniki
Year: 2019
Subjects: Νομιμοποίηση οικονομικών συναλλαγών των μοσχευμάτων
Δωρεά
Απαγόρευση του εμπορίου ανθρώπινων οργάνων
Legalization of financial transactions of transplants
Donation
Prohibition of the trade in human organs

description: Αντικείμενο της παρούσας διπλωματικής εργασίας είναι η εξέταση του ζητήματος της απαγόρευσης της έναντι οικονομικού ανταλλάγματος δοσοληψίας ανθρώπινων οργάνων, ενώ με αφορμή τη συγκεκριμένη προβληματική, επιχειρείται μια γενικότερη αξιολόγηση του φαινομένου της εμπορίας οργάνων από τη σκοπιά του Ποινικού Δικαίου. Έτσι, στο πρώτο κεφάλαιο παρουσιάζονται κατά το δυνατόν διεξοδικά οι κοινωνικές διαστάσεις και τα αίτια εμφάνισης της διεθνών πλέον διαστάσεων αγοραπωλησίας οργάνων και ιστών του ανθρώπινου σώματος, ενώ στη συνέχεια παρατίθεται -μετά από μία σύντομη αναδρομή στο προγενέστερο εθνικό νομοθετικό πλαίσιο- η ισχύουσα σήμερα σχετική πρόβλεψη του ν. 3984/2011. Γίνεται, έπειτα, καταγραφή του συνόλου των νομοθετικών πρωτοβουλιών και εξελίξεων και σε διεθνές επίπεδο, πρωτίστως προς τον σκοπό ανάδειξης της παγκόσμιας εμβέλειας του προβλήματος, και δευτερευόντως προκειμένου να αποτυπωθεί και χρονολογικά η επίδρασή τους στη διαμόρφωση της εγχώριας νομοθετικής αντιμετώπισής του. Έκρινα σκόπιμο να αφιερώσω το δεύτερο κεφάλαιο στην αναλυτική εξέταση ορισμένων επαναλαμβανόμενων στην εργασία εννοιών, η κατανόηση των οποίων συνιστά, κατά τη γνώμη μου, προϋπόθεση αφενός μιας πλήρους ερμηνευτικής προσέγγισης και των προβαλλόμενων στο πέμπτο κεφάλαιο απόψεων αναφορικά με το προστατευόμενο έννομο αγαθό των διατάξεων που ποινικοποιούν την εμπορία ανθρώπινων οργάνων, αφετέρου της ολοκληρωμένης συστηματικής ανάλυσης στο έκτο πλέον κεφάλαιο των νομοτυπικών τους μορφών. Προηγείται στο τρίτο κεφάλαιο η αξιολόγηση των υποστηριζόμενων θέσεων ως προς το κεντρικό ζήτημα του αν μια ενδεχόμενη νομιμοποίηση ενός οικονομικού αντιτίμου στο χώρο των μεταμοσχεύσεων, και όσον αφορά, ειδικότερα τη χορήγηση του ίδιου του οργάνου, θα οδηγούσε σε ακόμα πιο επικίνδυνες ατραπούς ή αντίθετα στην μακροπρόθεσμη ύφεση του φαινομένου της παράνομης εμπορίας οργάνων. Τέλος, η εργασία ολοκληρώνεται με τη διατύπωση των βασικών της συμπερασμάτων, καθώς επίσης, ορισμένων εξ αυτών συναγόμενων προτάσεων για στοχευμένες παρεμβάσεις της πολιτείας ή και τροποποιήσεις του υφιστάμενου νομοθετικού καθεστώτος, που θα καθιστούσαν πιο διάφανο το περιβάλλον των μεταμοσχεύσεων, απομειώνοντας τουλάχιστον τον αριθμό των περιστατικών απόκλισης από τις ρυμθίσεις του νόμου, και δημιουργώντας, παράλληλα και επικουρικά, σταδιακά τις προϋποθέσεις για την αποτελεσματικότερη πρόληψη και καταστολή τους.
description: The aim of this diploma thesis is to examine the issue surrounding the prohibition of the trade in human organs. Furthermore, on the basis of this specific problem, the phenomenon of organ trafficking is evaluated in the scope of Criminal Law. With that said, the social nature and the causes responsible for the occurrence of the now international trade in organs and tissues of the human body are descanted on as thoroughly as possible in the first chapter of my thesis and then, after a brief review of the previous national legislative framework, the current provision of law 3984/2011 is quoted. Afterwards, international legislative initiatives and progress regarding this specific issue are listed, in order to emphasize the impact they have on the domestic tackling of this socio-legal issue in chronological terms, but most importantly in order to highlight both the problem’s width in range and its global effect. I considered it appropriate to dedicate the second chapter of my thesis to the thorough examination of certain repetitive meanings, the understanding of which is, in my opinion, indispensable to a full comprehension of the positions given in the fifth chapter regarding the advantages provisions that criminalize transactions of human organs have to offer, as well as to the comprehensive and systematic analysis of their legal forms, which are examined in the sixth chapter. Τhe third chapter evaluates the positions about the ever so important question of whether the legalization of financial transactions of transplants, and particularly with regard to the granting of the organ itself, would lead to even more dangerous paths, or to a long-term solution to the problem of organ trafficking. Finally, the thesis is completed with drawing its main conclusions and proposing some ideas for targeted state interventions, or even amendments to the existing legislative framework, which would make the issue concerning transplantations more transparent minimizing, at least, the number of deviations from law enforcement and gradually creating the conditions for preventing and facing them more effectively.